Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli Kaitsevägi rõhutas Hamasist vaevatud Gazas
maaoperatsiooni süvendades sellega kaasnevaid ohvreid.
Iisraeli Julgeolekuameti juht Ronen Bar toonitas,
et vaenutegevust kogu regioonis suunab peamiselt Iraani käsi.
Iisraeli parlamendi välisasjade ja kaitse komitee esimees
rõhutas Jeruusalemma püüdeid koostada rahvusvaheline kokkulepe,
mis vähendaks väljavaateid sõjaks Liibanoniga.
Iisraeli Kaitseväe maaoperatsioonide laiendamine kogu Gazale
suurendab ilmselt kokkupuuteid terroristidega,
mis kahjuks suurendab ilmselt ohvrite arvu ka sõdurite seas.
Oleme praegu etapis,
mil paljud väed on Gaza sektoris kontaktis vaenlasega.
Mida laiemalt me Gazas tegutseme,
seda rohkem on tulevahetust ja paraku ka ohvreid.
Neis tulevahetustes saavad paljud Hamasi terroristid surma,
paljud terroristid aga ka alistuvad,
mida näeme iga päev Jabaliya's, Shujaiya's ja Khan Yunis'e sektoris.
On oluline selgitada avalikkusele, et me võitlusreeglid pole muutunud.
Iga divisjoni ja iga brigaadi eel, iga võitluses osaleva sõduri eel,
enne ühegi üksuse sisenemist alale
ründab õhuvägi kõikjal - Shujaiya's, Khan Yunis'e sektoris, Jabaliya's.
Alati on tugev tulekate.
Toimisime nõnda varem ja jätkame nõnda ka edaspidi.
Tulekatet antakse enne maavägede sisenemist.
Ka äsjases võitluses Shujaiya's
ründasid hävitajad ja ründekopterid paljusid sihtmärke, sh tunneleid,
tankitõrjepunkte ja sõjaväehooneid,
mida kasutasid Hamasi terroristid meie vägede vastu.
Maavägede manööver koostöös õhujõududega
võimaldab meil lammutada põhjalikult terroritaristu,
mida peame tegema, et täita oma ülesanne -
elanike julgeoleku tõstmine,
et nad saaksid naasta koju teadmisega,
et teisel pool piiri terrorismi pole.
See otsustavus võitluses
aitab ka luua eeldusi me pantvangide naasmiseks.
Iisraeli peaminister Benjamin Netanyahu
väisas Julgeolekuameti peakorterit, kus sai divisjoniülemailt
põhjaliku ülevaate paljudest väljakutsetest Iisraeli ees.
Gazas annab tehnika ja elavjõu ühendus
meile ülekaalu luures, mis lubab meil täita kaht ülesannet:
luua tingimusi pantvangide tagasisaamiseks
ja kõrvaldada Hamas.
(Judeas ja Samaarias) tegutseme täie hooga pagulaslaagreis;
äsja tulime armeega Jenin'ist.
Netanyahu tänas omalt poolt
Julgeolekuametit visa tegutsemise ja ohvrimeele eest
sõjas nii riiklike kui mitteriiklike terroristidega.
Tahan väljendada sügavat lugupidamist
selle ohvri eest, langenute eest ja ka töö eest, mida teete.
Näen seda iga päev. Loen sellest iga päev.
Tean, et koostöö teie ja Kaitseväe, vahel ka Mossad'i, vahel
annab meile võimaluse liikuda sõja sihtide saavutamise suunas.
See sõda saab olema raske,
kuid märkan, ja küllap teiegi näete seda ses materjalis,
nimelt nende lagunemise algust.
Näen seal, et on hakatud mõistma,
et oleme otsustanud minna lõpuni ja kõrvaldada see ühing.
Mu meelest pole teist valikut. Tean, et ka teie arvate sama.
Peame jääma kindlaks!
Samuti teistes sektoreis.
See on osa Iraani teljest, ja peame tegelema Iraaniga
ja eelkõige takistama tal relvastumast tuumarelvadega.
Ent hetkel on see 'seal' ja meie oleme eelkõige 'siin'.
Peame täitma selle ülesande!
Purustav võit Hamasi üle annab palju eeliseid,
samuti olulise heidutus- ja veenmisjõu -
arvestades sedagi, et ülejäänud maailm jälgib pinevalt.
Kõik tahavad näha, kes võidab.
Nii lihtne see ongi.
Võib esitada nii- või naasuguseid argumente,
ja seda peame tegema,
ent lõpuks tahetakse näha, kes võidab, meie või nemad.
Olete võidu võti! Usun sellesse ja usun teisse! Tahan teid tänada!
Jeruusalemm otsib mittesõjalist lahendust
Liibanonist Iraani käsilase Hezbollah' kaudu lähtuvale ohule.
Neist otsinguist rääkides rõhutas
Iisraeli parlamendi välisasjade- ja kaitse komitee esimees Yuli Edelstein
Jeruusalemma püüdlusi edastada oma mured ja ootused
liitlastele ja partneritele üle ilma, et hoida ära uue rinde avanemine.
Ütleme kõikidele normaalsetele riikidele, olgu USAle, Prantsusmaale,
araabia riikidele - kõikidele, kel on mõju olukorra ja Liibanoni üle -
Liibanoni valitsusest järelejäänu üle -,
et me ei torma siiski avama uut rinnet põhjas.
Teeme seda siis, kui vaja, kui nad - Hezbollah väed - meid ründavad;
siis pole meil valikut.
Edelstein rõhutas veel, et mingil juhul ei lase Jeruusalemm
Hezbollah'l olla ohuks Põhja-Iisraeli elanikele.
Me ei saa lasta korduda olukorral,
mil meie asulad, kibutsid ja muud põllunduskogukonnad
asuvad poole miili kaugusel piirist, tarast,
ja neid võivad ühel päeval rünnata, nagu ütlesin, Hezbollah' eriväed.
Me ei lase sel korduda.
Ja üldiselt Hezbollah' terroristid piiri äärest minema! -
see on eesmärk, mida püüame praegu saavutada diplomaatia kaudu.
Temalt päriti, kas Jeruusalemm kaalub taas turvatsooni loomist,
mis võiks hõlmata maariba hõivamist Liibanoni-Iisraeli piiril.
Turvatsoon territooriumi vallutamise teel - mina seda ei arva!
Iisraeli parlamendi välisasjade ja kaitse komitee esimees rõhutas veel,
et kui sõlmitaks kokkulepe,
annab iga rikkumine Iisraelile õiguse juurida välja Hezbollah
ja selle Iraani peremehed Liibanonist ühekorraga ja alatiseks.
Kõigepealt arvan, et kohe, kui tuleb kokkulepe,
ja kui näeme, et Hezbollah tuleb sinna tagasi,
siis, jah, arvan, et võetakse sõjalised meetmed.
Kuid loodan siiralt, et kui Hezbollah ei soovi,
et Liibanon tehtaks viimaks maatasa -
sest, nagu ütlesin, on riik juba niigi halvas seisus -
ja tahab näidata, et kuulub Liibanoni
nn. väljakujunenud süsteemi,
siis peab ta järele mõtlema, enne kui neid kokkuleppeid rikub -
enne kui meid selleks sunnib.
Tuleb rõhutada, et Hezbollah on jätkanud rünnakutega
Kaitseväe ja elanike asukohtade vastu Iisraeli piirialadel Liibanoniga.
Nende arv on kasvanud, mistõttu ka Iisrael on andnud rängemat laadi lööke
Hezbollah' sihtmärkide pihta kogu Lõuna-Liibanonis.
Seetõttu teatas Hezbollah, et veel üks nende võitleja
sai Iisraeli rünnakus surma, millega tapetud Hezbollah' liikmete arv
tõusis 101le alates 7. okt. veresaunast,
arvestamata kümneid muid terroriste,
kes olid liidus selle Iraani käsilasega.
Põhjas ründas Iisraeli Kaitsevägi
õhust ja maalt mitmeid Hezbollah' sihtmärke Liibanonis kogu päeva.
Lisaks ründasid sõdurid mitmes paigas piiriäärseid terrorirakke.
Sõja algusest peale oleme rünnanud üle 110 terroriraku.
Kaitseväe valmisolek on põhjas endiselt väga kõrge ja jääb kõrgeks.
Üle 50% õhujõudude lennukeist, raketid tiibadel, on põhjas valmis.
Ütlesime juba - oleme valmis ründama igal ajal.
See on osa meie kõrgest valmisolekust põhjas.
Kui veel midagi lisan, ei anna see midagi juurde.
Lisavahendite saabumine muidugi annab juurde,
aga oleme põhjas valvel ja valmis koheselt tegutsema.
Punasel merel teatas USA keskväejuhatus,
et tema Arleigh-Burke klassi tiibraketikandja USS Mason
vastas hädakutsungile
Marshalli saarte tankerilt Motor Vessel Ardmore Encounter,
kuna seda tsiviiltankerit ründas Iraani käsilane Ansar Allah,
milles annab tooni Jeemeni hutide hõim.
CENTCOMi sõnul püüdsid nn. hutid
esmalt tungida tankeri pardale paatidega, ja kui katse ebaõnnestus,
tulistati huti-valitsetud aladelt Jeemenist kaks raketti laeva suunas.
Õnneks läksid mõlemad raketid mööda.
Vastuseks hädakutsungile tulistas USS Mason seejärel alla drooni,
mis lendas otse USS Mason'i suunas, tulistades ta alla enesekaitseks.
Õnneks ei tulnud laevadelt teateid vigastustest ega kahjustustest
ja Ardmore Encounter jätkas sõitu edasiste vahejuhtumiteta.
Tänan vaatamast TV7 Iisraeli Uudiseid!
Esmalt palun teil paluda rahu Jeruusalemmale ja päästet Iisraelile.
Märgin ka ära, et kuna homme on hanukapüha viimane päev,
ei tee me homme TV7 Iisraeli Uudiste saadet.
Küll aga on TV7 Sõjauudised eetris tavalisel ajal.
Viimaks tahan teid veelkord julgustada:
kuna TV7 Iisraeli töö põhineb eranditult annetustel,
aitaks teie toetus meil jätkata oma saadete näitamist tasuta.
Seetõttu tahan tänada teid kõiki,
kes meid toetate ja seeläbi aitate meil levitada tõeliselt olulist sisu.
Kui te pole sel kuul veel annetust teinud,
saate seda teha meie võrgulehel www.tv7israelnews.com.
Olen Jonathan Hessen. Soovin kõigile õnnistud tuledepüha!
Kui Jumal lubab, näeme jälle me tulevastes TV7 Iisraeli Uudistes.
Seniks šalom Jeruusalemmast!
Tõlge: Sulev Kivastik